A Fundación Rosalía chama a festexar a data do 24 de febreiro\nAnima a preparar o Caldo de Gloria e a tocar a alborada global\n18 feb 2019 . Actualizado a las 13:01 h.\nA Fundación Rosalía de Castro presentou esta mañá o programa de actividades co que conmemora o 24 de febreiro, día do nacemento da escritora. E faino chamando ao participación en dous eventos principais: por un lado, a alborada global, que conta coa colaboración da Asociación de Gaiteiros Galegos e, por outro, co Caldo de Gloria, iniciativa que xa se estendeu a numerosos colexios, restaurantes e aos concellos de Padrón, Santiago de Compostela, Ames, Brión, Rois, Teo, Rianxo, A Guarda, Celanova, Arzúa e Ponteceso.\nEsta mañá, o presidente da Fundación Rosalía de Castro, Anxo Angueira, animou a todo o mundo a participar en ámbalas dúas iniciativas, a saudar pola mañá cunha alborada o nacemento da escritora e a facelo con alegría. Tamén animou a cociñar o Caldo de Gloria, no ámbito público pero tamén no privado das casas e lembrou que este se fai a partir dun poema, Miña casiña, meu lar, no que a autora relata "a épica invisible doméstica dunha muller que é capaz de facer un caldo dos pobres pero tamén de ser feliz". "Queremos que en lugares públicos, coma os comedores escolares ou os locais de hostalería, ou tamén no ambiente familiar e íntimo, Galicia se lembre de Rosalía a través da nosa gastronomía popular e das leccións que nos dá a protagonista do poema: como sobrevivir e mesmo ser feliz a pesar das penurias e das adversidades", dixo Anxo Angueira.\nNesta ocasión será a escritora Ledicia Costas a encargada de preparar o domingo ese caldo na lareira da Casa-Museo de A Matanza, en Padrón. A autora tamén estivo no acto desta mañá e declarouse "emocionada" por pensar nela para facer o caldo. Falou de que a gastronomía está moi presente nas súas obras, en homenaxe as nais e avoas que "nos alegran o estómago e, sobre todo, o corazón", dixo, ao tempo que avanzou que a súa receta do caldo será a clásica pero con algún elemento "innovador" que fale da súa infancia e vida en Vigo.\nAdemais de Caldo de Gloria tamén haberá bolos do pote, feitos pola Asociación de Mulleres de Mazaricos.\nAo acto tamén asistiron os representantes da Asociación de Gaiteiros Galegos Oli Xiráldez e Gustavo Couto, que interpretaron un anaco da alborada de Rosalía, unha peza musical escrita pola propia poeta. Estos chamaron tamén a participación nesa alborada global do 24 de febreiro e non son por parte dos gaiteiros, senón dos músicos en xeral.\nAdemais destes dous actos centrais, toda a semana haberá citas e actividades arredor do día de Rosalía. Entre eles destaca a plantación dun Carballo de Guernika na horta da Casa de A Matanza. Será o xoves e contará coa presenza da presidenta das Juntas Generales de Bizkaia, Ana Otadui. O venres será a II Gala Rosaliana, organizada polo Concello de Padrón.\nArchivado en: Padrón Rois Dodro Ponteceso A Guarda


Un galán no que cambiarse e deixar a nosa roupa para o día seguinte | Consumer\nUn galán no que cambiarse e deixar a nosa roupa para o día seguinte\nPoderemos reconverter unha simple cadeira nun galán\nOs galáns axúdannos a ter dispoñible para o día seguinte a roupa que nos queiramos pór dunha forma cómoda e rápida, evitando que as pezas se engurren. Así mesmo aceleramos o proceso de vestirnos e desvestirnos, xa que non é necesario colgar a roupa dunha percha e gardala no interior do armario.\nNeste caso á parte de construír o galán colocóuselle ao mesmo un anaco de metal do que colgar os pantalóns debidamente dobrados. Ademais o galán é en realidade o respaldo dunha cadeira, na que podemos sentarnos para poder pór ou quitarnos a roupa comodamente.\nPodemos realizar o galán cunha vella cadeira de madeira, se o seu respaldo é curvo e pode asentarse sobre el as hombreras dunha camisa ou chaqueta non será necesario modificalo, e con engadir unha peza de metal da que colgar o pantalón xa disporiamos dun galán caseiro.\nÉ recomendable utilizar cadeiras de aspecto antigo, ao ser moito máis vistosas, e modificar o seu respaldo, substituíndoo por dous listóns aos que podemos pegar a parte superior dunha percha de madeira, retirando o gancho de metal. Desta forma o galán terá a forma precisa para evitar engurrar ou deixar marcas na roupa. A parte inferior da percha, da que se colgan os pantalóns, pode empregala colocándoa entre os dous listóns verticais, de forma que sirva de elemento de unión entre ambos e poida colgar dela os seus pantalóns.\nSerá necesario tratar de decorar a súa cadeira galán dunha cor acorde ao resto dos mobles da estancia. Se a cadeira é vella é conveniente lijarla, para conseguir retirar a súa antiga pintura, comprobar se se atopa deteriorada, liquidando os posibles problemas con pasta de madeira, e comprobar se a madeira non foi atacada por pragas.\nUnha vez saneada aplicaremos á madeira unha capa de tapaporos, unha de imprimación e dúas mans da pintura ou verniz elixido para decorala. .\ngalán-gl mueble-gl roupa


Minuto de silencio polas vítimas do coronavirus no primeiro pleno telemático da Deputación - Pontevedra Viva\nMinuto de silencio no pleno telemático da Deputación\nVenres 24 de Abril, 2020 ás 15:50 do Venres 24 de Abril, 2020\nCun emotivo minuto de silencio por todas as vítimas mortais que a pandemia do coronavirus deixou no noso país. Así comezou o primeiro pleno telemático que celebra a Deputación de Pontevedra na súa historia, medida adoptada ante o confinamento decretado en España.\nFoi despois dunha intervención da presidenta provincial, Carmela Silva, na que mostrou o pesar da corporación polas persoas falecidas e trasladou "enerxía e o desexo de mellora" ás que están enfermas. Ademais, fixo un recoñecemento a todas as persoas como o persoal sanitario, que desde os seus traballos "nos está a coidar a todas e a todos".\nCon respecto á xestión da crise sanitaria, Silva avanzou que convocará aos alcaldes e alcaldesas da provincia para avaliar cos concellos a situación que están a vivir e as consecuencias da crise sanitaria xerada pola COVID-19.\nO vindeiro mércores 29 de abril manterá unha primeira reunión cos 52 concellos de menos de 20.000 habitantes. Haberá un segundo encontro en próximos días co resto dos municipios.\nEn total, a Deputación adoptou máis de 180 medidas adoptadas nestes 40 días de confinamento, destinadas aos concellos, ás empresas, á cidadanía e aos sectores produtivos, sociais, culturais e deportivos da provincia.\nA presidenta, ademais, celebrou as mostras de unidade que houbo na corporación. "Non coincidiremos en todo, pero quero agradecer e destacar a súa altura de miras que me emociona", sinalou Carmela Silva con respecto ao grupo da oposición, o Partido Popular.\nE é que todos os puntos da orde do día foron aprobados por unanimidade, entre eles a nova medida que a Deputación destina a familias e empresas, o pago fraccionado dos tributos "case a carta", un novo servizo ao través do ORAL para facilitar o fraccionamento personalizado, sen xuros, do pago das cotas do IBI, o IAE e o IVTM, unha vez se domicilien os abonos.\nO pleno tamén aprobou a modificación das bases do Plan de Remodelación e Mellora da Seguridade dos Viarios Municipais (DepoRemse) pola que se prorroga o prazo para o remate das 31 obras previstas nos concellos, cun montante total de 11 millóns de euros.\nO acordo, que permite un respiro importante aos concellos, consiste nunha prórroga de 11 meses, polo que se amplía ata o 31 de maio de 2021.\nO voceiro do grupo provincial do Partido Popular, Jorge Cubela, sinalou que todos os cidadáns e as institucións "temos na nosa man frear esta pandemia" e reiterou o compromiso "como grupo e como partido na loita contra a traxedia".\nNesta liña, recordou que o PP ofreceu desde o primeiro momento un "apoio absoluto" á toma de decisións na Deputación porque "as persoas, e non os intereses partidistas, son o importante nestes momentos".\n"Igual non estamos de acordo con todo, poderíamos ter criticadas moitas cousas, pero desde logo entendemos que agora non hai outro escenario que a unidade", destacou Cubela, que engadiu que a Deputación "ten moito que ofrecer na loita contra esta pandemia".\nPola súa banda, o vicepresidente César Mosquera considerou "fundamental" seguir o principio de solidariedade e subliñou que, ante a ausencia de material, é preciso repartir os medios dos que se dispón segundo as prioridades, ademais de non crear expectativas de que os que non teñen competencias vaian resolver ningunha situación, xa que iso, dixo, pode levar ao "caos".\nDestacou ademais que o traballo e a toma de decisións da institución provincial dependerán da evolución da crise sanitaria, xa que a día de hoxe aínda se descoñece se a Deputación vai ter máis ou menos fondos para este exercicio.\n"Non sabemos se nos van restar fondos dos anticipos do Estado ou haberá fondos extraordinarios", recalcou, para engadir que haberá que ser prudentes nas decisión para non ter "resultados contraditorios" e non comprometer a capacidade da Deputación.


Pequenas miradas: VOLTA AO COLE DESPOIS DA PONTE\nVOLTA AO COLE DESPOIS DA PONTE\nOla de novos!Despois dúns días na casiña; a verdade e que estivemos moi ben e moi participativos e colaborativos, a ver se nos vai vir ben isto de estar uns días de minis vacas!!\nAdemais chegamos ao cole e había sorpresas, xa temos o noso super ao completo, podemos vender e mercar de todo; temos unha cariña triste e unha feliz que sempre queren que todos os pingüinos estén coa feliz, porque os que están ca triste é que non están tendo un bo día e a feliz chámaos para que vaian xogar con el; ao longo da semana iremos introducindo máis novidades (xa vedes as pontes das para moito e mesmo para ir a ikea mercar cousiñas para o cole).\nTivemos a primeira clase de psicomotricidade con Marifé, que ven o pasamos!!!! Xa vosestarán cantando a canción das partes do corpo... como non a ocasión merece unhas fotiños. O video para outras edicións, esperando a que quede ben na páxina!


Camariñas, Mostra do Encaixe virtual\nel abril 01, 2021 Publicado por hggtonloine\nAta o domingo, 4 de abril, terá lugar a segunda edición virtual da Mostra do Encaixe de Camariñas Deputación da Coruña que presenta novidades con respecto ao ano pasado e nesta ocasión cambiará o seu funcionamento para centrarse na comercialización do encaixe e na publicación das coleccións do certame de Jóvenes Deseñadores en diferentes enclaves turísticos do municipio.\nDesde o mércores 31 de marzo, os espectadores poderán ver os vídeos das coleccións do XXVII certame de Jóvenes Deseñadores. Moitos destes foron gravados por alumnos do Grao en Comunicación Audiovisual da Universidade da Coruña (UDC) en diferentes localizacións do municipio e con modelos locais como protagonistas. Tamén terán o seu propio espazo, entre outros, as palilleiras, as nenas das escolas de palillo ou o voluntariado.\nA clausura será o domingo e correrá a cargo da directora da Mostra, Dolores Lema, e da concelleira da Mostra, Encarna Liñeiro. Ademais, tamén haberá espazo para a música xa que o Grupo Jaque quixo formar parte deste evento cunha versión propia da coñecida canción 'Camariñas'.


Ayuntamiento de Ames. A Xunta de Goberno Local aprobou o reparto de axudas ás entidades sociais que realizan actividades complementarias aos servizos sociais do Concello\nInicio Ames digital Noticias A Xunta de Goberno...\nA Xunta de Goberno Local aprobou o reparto de axudas ás entidades sociais que realizan actividades complementarias aos servizos sociais do Concello\n[09-02-2018] O Concello de Ames vén de aprobar, en Xunta de Goberno Local, a concesión das axudas dirixidas ás entidades sociais, sen ánimo de lucro, que realizan actividades complementarias aos Servizos Sociais comunitarios. Con esta convocatoria, o goberno municipal quixo acadar unha atención complementaria eficaz destinada ás persoas usuarias dos Servizos Sociais, mediante a promoción de diferentes actuacións relativas, por exemplo, á saúde pública ou á inclusión social de colectivos con dificultades de inserción. Após a resolución das solicitudes entregadas, o Concello de Ames aprobou o reparto de máis de 15.000 euros entre catro entidades.\nPromover a inclusión social de colectivos con dificultades de inserción; instaurar programas integrais de base comunitaria en barrios urbanos que desenvolvan accións preventivas, de intervención e seguimento de persoas en risco de exclusión social; potenciar a saúde pública divulgando os efectos de determinadas problemáticas de índole sanitario; así como a adquisición de formación básica e de tipo laboral adaptada ás necesidades de persoas con diversidade funcional son as actuacións que constitúen o eixo vertebral destas axudas, concibidas para o fomento da normalización, autonomía e calidade de vida pola que o Concello de Ames aposta.\nA Concelleira de Servizos Sociais, Luísa Feijóo, destaca que “con esta liña de subvencións pódese chegar a máis asociacións e, aínda que nesta convocatoria só se presentaron catro das moitas asociacións que colaboran co Concello, a intención é que para este 2018 se presenten algunhas máis. De feito, aínda que foron poucas as entidades que se presentaron, resulta moi satisfactorio ver como as asociacións que colaboran habitualmente cos Servizos Sociais comunitarios e que ata o de agora non podían optar a ningunha achega municipal, agora si poden facelo”.\nAs entidades sociais beneficiarias destas axudas foron Arcea Adames, a Federación de Asociacións de Persoas Xordas de Galicia, Cáritas Diocesana Santiago Parroquial de Ortoño e Fonte da Virxe de Familiares e Amigos dos Enfermos Mentais. A primeira delas, Arcea Adames, recibiu 7.500 euros destinados ao financiamento dun obradoiro ocupacional dirixido a persoas con diversidade funcional. O montante será asignado aos gastos de persoal.\nA Federación de Asociacións de Persoas Xordas de Galicia recibiu 413,50 euros, destinados a sufragar os gastos de persoal e desprazamentos do servizo de intérpretes de linguaxe de signos. De igual maneira, o Concello de Ames outorgoulle a Cáritas Diocesana Santiago Parroquial de Ortoño 4.800 euros, que irán abonar os gastos de arrendamentos, consumo enerxético, actividades escolares e de formación, así como a pagar os gastos de alimentación, farmacia e hixiene, derivados dos programas de inserción social de colectivos con especiais dificultades. Por último, a asociación Fonte da Virxe de Familiares e Amigos dos Enfermos Mentais obtivo 3.000 euros para sufragar os gastos de persoal vinculados ao acompañamento integral no rural. No total, repartíronse 15.713,5 euros entre as catro entidades.\nO Concello de Ames xa viña colaborando de xeito anual con entidades de iniciativa social sen ánimo de lucro, que desenvolven a súa actividade principal con persoas usuarias dos Servizos Sociais comunitarios do Concello, a través de subvencións nominativas e/ou convenios de colaboración, que se viñeron asinando nos últimos anos. Porén, ao ser cada vez máis as entidades e asociacións que colaboran cos Servizos Sociais, o Concello de Ames considerou indispensable a convocatoria de subvencións en réxime de concorrencia competitiva, formulando deste xeito un instrumento único que dea cabida a todas as iniciativas que neste ámbito competencial son desenvolvidas por entidades desta natureza, facilitando así unha máis efectiva coordinación entre os dispositivos existentes.\n“Trátase en definitiva de unificar programas e actividades que aínda que son da mesma natureza que os de ámbito municipal en canto ao obxectivo que perseguen, non así en canto aos responsables da súa xestión”, afirma Luísa Feijóo. No total, foron destinados 40.500 euros dos orzamentos municipais a esta liña de subvencións, dirixidas a iniciativas que redundan en beneficio das persoas usuarias dos Servizos Sociais e, en consecuencia, do benestar social de todo o municipio.


O “Novembro Lila” trae a Baiona un mes dedicado a actividades contra a violencia de xénero - Comarcas na Rede\nHomeVal MiñorBaionaO “Novembro Lila” trae a Baiona un mes dedicado a actividades contra...\nA programación organizada pola Concellería de Igualdade co gallo do Día Internacional contra a Violencia de Xénero, “Novembro Lila”, trae consigo un mes dedicado a actividades contra a violencia á muller no Concello de Baiona.\nO “ Novembro Lila” conta cunha ampla programación que se redeseñou para adaptarse á actual situación sanitaria. Comezará mañá mércores, 11 de novembro, ás 11:30 h coa conferencia en streaming “No camiño do vento” pola memoria de Sesé de Joshua Mateo. A veciñanza a poderá visualizar na ligazón da actividade que hay na páxina web municipal e tamén a través da canle de youtube do Concello de Baiona. O outro lado da pantalla estrará o alumnado de 4ª da E.S.O. do CPI\nCova Terreña e o do IES Primeiro de Marzo de segundo de\nbacharelato, de formación profesional básica e do ciclo de animación sociocultural.\nContinuarase o xoves,12, coa actividade “Contos pola Igualdade” ás 10:00 e ás 12:00h no CEP Sabarís e CEP Belesar e o Venres , 13, a mesma hora, no CPI Cova Terreña e CEIP Fontes. O contacontos pola igualdade correrá a cargo de Paula Carballeira baixo o título “A valentía da Leona”.\nA conferencia do sábado 14 ás 18:00h que se iba a celebrar no Multiusos Ángel Brediñana baixo o título “Amasar o pan, gobernar o mundo. Mulleres na historia de Baiona” que ía impartir o historiador local Anxo Lemos queda suspendida ata que a situación epidemiolóxica mellore.\nO 20 de novembro o alumnado do Ciclo de Animación Sociocultural do I.E.S Primeiro de Marzo poderá disfrutar do recital poético “O bo rollo vai rematar” de Dúas gamberras e un micro.\nMónica Sueiro, directora da Aula de Teatro de Baiona, interpretará “ Subterránea”, para o alumnado do CEP Sabarís.\nDende o luns 23 até o domingo 29 poderase disfrutar do Ciclo de Cortometraxes on line contra a violencia de xénero. Os obxectivos do ciclo son dar visibilidade e sensibilizar á cidadanía contra a violencia de xénero e fomentar a reflexión entre a poboación máis nova das diferentes formas de violencia machista. Os cortos integran contidos diversos: o empoderamento, a violencia machista, a igualdade de oportunidades, os estereotipos de xénero. Os títulos dos cortos que poderá visualizar a veciñanza na ligazón da páxina web municipal, baiona-gal, son: “El Orden de las Cosas”,“No aguanto a tus padres “, “Míente”, “Recursos humanos” , “Del azul al rojo “ , “Libre directo”.\nO 25 N, mércores, día internacional contra a violencia de xénero, está prevista a presentación das axendas igualitarias, dos traballos do proxecto “Non Cales”. Irene Silva Xiráldez, pintora, gravadora e\nilustradora, veciña de Belesar, impartiu talleres a todo o alumnado que cursa 6º de educación primaria nos distintos centros da localidade. Un total 96 alumnos y alumnas del CEP BELESAR , CPI Cova.\nTerreña, el CEIP Fontes Baíña y el CEP Sabarís participaron no proxecto enmarcado en el IV Plan de igualdade de Oportunidades entre Mulleres e Homes do Concello de Baiona.\nEse mesmo día tamén se prevé a inauguración da exposición de debuxos elaborados polo alumando de educación secundaria dos centros educativos da vila e a entrega de premios deste concurso . O “Concurso de debuxo e slogan contra a violencia de xénero” forma parte do proxecto ”Igualdade todo o ano”, promovido polo Concello de Baiona a través da Concellería de Igualdade, Mocidade e Novas Tecnoloxías e o Centro Municipal de Información á Muller, e cofinanciado pola Deputación de Pontevedra, no marco da Liña dúas do Plan Concellos 2020.


RECOMENDACIÓNS DE XOGOS E LECTURAS PARA O VERÁN.\nBiblioteca do CEIP PLURILINGÜE NÚMERO 1 DE TUI\nxuño 21, 2022\nRemata o cole e a biblio nos trae unha serie de recomendacións de xogos e libros para o verán. Pero non so hai estas, podedes atopar moitísimas máis na biblio municipal, nas librarías, compartindo cos vosos amigxs...!!!! Animádevos a seguir lendo no verán!!!!!\nVémonos á volta!!!! Feliz verán!!!!\ncurso 2021 2022 LIBROS Recomendaciones lectoras\nCONSTELACIÓN LITERARIA ODS\nEste ano, o lema da nosa escola di "Pensa globalmente, actúa localmente. Unidos somos máis fortes". Enmarcamos este tema relacionándoo cos 17 Obxectivos de Desenvolvemento Sostible que propuxo a ONU dentro da Axenda 2030. Dende o equipo de biblio preparamos esta constelación literaria, elexindo un libro para cada un dos ODS, deixámosvolo por aquí para que lle botedes unha ollada!\nRecomendacións de lecturas e xogos para este Nadal.\nDende o equipo de biblio queremos compartir coa comunidade educativa algunhas recomendacións de lecturas e xogos para este Nadal, sabendo que é moi difícil elixir entre toda a riqueza e calidade de libros e xogos que hai agora mesmo, pero estes son algúns deles. Convidamos ás familias a visitar cos seus fillos as bibliotecas e librerías!!! Felices festas!\nMes da Ciencia en Galego, Mes da Ciencia en Familia.\nNeste mes de Novembro que celébrase o mes da Ciencia en Galego, quixemos convidar ás familias ás nosas aulas e... como? Pois foron convidadas a facer cos seus cativxs un experimento na casa que gravaron e enviaron ao email de Athenea. Os vídeos foron publicados na canle de Youtube do centro, nunha lista especial para esta conmemoración. Podedes ver os vídeos neste enlace: https://www.youtube.com/watch?v=ezs0MPSfMK4&list=PL1L5D_Efcy6kcW_-XOayE6pANsRLngZTm Nas aulas fixemos moitos dos experimentos e nos gustou moito ver os videos. Se queredes, aínda estades a tempo de enviar máis!! e senón... tamén podedes facer os experimentos coas vosas familias na casa!!! Moitas grazas polas vosas aportacións e... grazas á ciencia polos seus avances!!


O Goberno Municipal informa da intención de recuperar o convenio da Biblioteca Veciñal | Asociación Veciñal Atochas - Monte Alto\nO Goberno Municipal informa da intención de recuperar o convenio da Biblioteca Veciñal\nPosted by Asociación Veciñal das Atochas - Monte Alto - A Torre ⋅ Xaneiro 21, 2016 ⋅ Deixar un comentario\nO 4 de xaneiro de 2013, o Goberno Municipal do Partido Popular eliminou o convenio que axudaba a manter aberta a Biblioteca Veciñal do Campo de Marte. Dende entón, a colaboración veciñal e as xestións da directiva conseguiron que permanecera aberta dun xeito totalmente autónomo.\nO 28 de febreiro do 2015, a nosa entidade chegou a un acordo coa Fundación Paideia polo que, esta última, colaboraba cunha achega económica para a realización das actividades da mesma durante un ano.\nLogo da formación do novo Goberno Municipal, a nosa entidade solicitou unha xuntanza co actual concelleiro de Cultura, José Manuel Sande, para falar da recuperación do convenio entre o Concello da Coruña e a Biblioteca Veciñal. Dende a directiva trasladámoslle a demanda veciñal que, no seu día, foi manifestada a través de mobilizacións, recollida de sinaturas…\nPola súa banda, o concelleiro manifestou a vontade do actual Goberno de recuperar dito acordo. Dende a entidade tamén lle comunicamos que tanto o PSOE como o BNG defendían a axuda á Biblioteca Veciñal polo que, neste punto, non debería haber ningún problema.\nHoxe, 21 de xaneiro do 2016, a prensa informa da confirmación de dita recuperación cun convenio de 11.000 euros para o mantemento da actividade da Biblioteca.\nAgardamos que rematen as conversas entre os grupos políticos para a aprobación definitiva dos presupostos 2016. Dende a directiva consideramos que o anuncio feito público hoxe é unha garantía da sinatura, nas próximas semanas, de dito acordo.\n« Mercado de Monte Alto: Urxencia e necesidade de reforma no 2016.\n“Paseniño paseniño vou facendo camiño”. Proxecto de mobilidade casa-escola en Monte Alto »


Pontevedra preséntase en Australia como sede do ITU Multisport 2019 | Noticias Vigo\nPontevedra preséntase en Australia como sede do ITU Multisport 2019\nPublicado por Noticias Vigo o día 13/09/2018 na sección de Galicia,Pontevedra\nPontevedra foi onte protagonista dunha parte do XXXI Congreso Mundial da International Triathlon Union (ITU), celebrada en Gold Coast (Australia), onde ten lugar, ademais, a gran final das series mundiais que se celebran en distintas grandes cidades do planeta. Un dos temas tratados foi o seguimento da organización do ITU World Multisport que o próximo ano se celebrará en Pontevedra dacabalo dos meses de abril e maio. Á presentación asistiron diferentes representantes españoles e europeos deste deporte a unha reunión presidida pola española Marisol Casado, líder desta organización internacional. Alí estaban o presidente da Fetri, José Hidalgo, a executiva da Federación Europea, Alicia García, e o director técnico da Fetri e tamén do evento pontevedrés, Jorge García.\nFoi este último o encargado de realizar ante o plenario do Congreso a presentación do evento, que calificou como “o reto máis importante que ten a Federación Española; pero estamos seguros que ao ser en Pontevedra o resultado será espléndido, porque é unha cidade moi identificada co tríatlon, a casa do gran campión Javier Gómez Noya e do actual campión do mundo de Longa Distancia, Pablo Dapena. Todo fai prever que será un gran campionato”. A continuación foi presentado o vídeo promocional do Multisport.\nTodo o equipo español loce o logo de Pontevedra 2019, na equipación oficial.\nTrece infografías con mapas para guiar as carreiras…\nLete Lasa destaca a "capacidade de superación e os…


O 17 de decembro de 1999 a Asemblea Xeral das Nacións Unidas declarou o 25 de novembro como Día Internacional da Eliminación da Violencia contra as Mulleres.\nDende a Concellería de Servizos Sociais de Ames e o Centro de Información a Muller (CIM) consideran que a actual situación require dunha resposta unánime de toda a sociedade que poña de manifesto o rexeitamento de todas as formas de violencia contra as mulleres.\nPara ilo, se anima como en anos anteriores a participar na campaña "AMES EN NEGRO". Campaña contra a violencia que se desenvolve conxuntamente en 102 concellos de toda galicia baixo o lema "Galicia en negro contra á violencia"\nPropoñémosvos vestir o noso Concello de loito en sinal de dor por todas as mulleres que sofren calquera tipo de violencia.\nNa semana do 12 de novembro o concello de Ames terá todo o material da campaña dispoñible\nNa semana do 19 ao 25 de novembro: viste a túa tenda, empresa, incluso ti mesmo/a de negro.\nVenres 23 de novembro: proponse unha xuntanza na Pza do Concello ás 12:00h para facer visible esta acción.\nSe queres participar so tes que chamar aos seguintes números: 981 890 964 / 981 535 941 (Servizos Sociais) ou enviar un correo electrónico ao Concello de Ames ou a Info@aenovomilladoiro.com.


O galego Marcos Rodríguez, mellor fotógrafo europeo de reportaxes | Noticias de Galicia | CRTVG\nMarcos Rodríguez é un fotógrafo de Carballo aínda que dende hai dez anos está asentado en Cee, onde ten un estudio con moito prestixio na realización de álbums de vodas. Pero Marcos tamén se dedica á fotografía de reportaxes e xa por terceira vez consecutiva foi premiado como mellor profesional europeo neste ámbito. Conseguiu o prestixioso galardón, "a cámara de ouro", por dúas imaxes tomadas en Costa de Marfil e unha en Vimianzo, na rapa das bestas.\nAs fotos que fixo Marcos Rodríguez en Costa do Marfil cóntannos moitas historias. Escenas da vida cotiá que nos falan dunha sociedade que vive en condicións moi precarias e rostros que nos conmoven e que nas súas miradas nos apuntan diectamente á conciencia. Por dúas destas instantáneas e outra tomada en Vimianzo na Rapa das Bestas, Marcos conseguiu o premio ao mellor fotógrafo europeo deste ano na categoría de reportaxe. El explícanos que hai detrás destas fotos galardoadas.\nEstas fotos fíxoas Marcos na súa viaxe a Costa de Marfil coa oenegué Egueire, que aquí en Galicia preside o párroco Desiré Kouakou. O premio a Marcos Rodríguez por estas instantáneas de Costa de Marfil pode ser un empurrón á causa humanitaria de Egueire, pero sobre todo é un recoñecemento á traxectoria deste profesional porque xa é a terceira vez consecutiva que Marcos logra este recoñecemento internacional.\nDende o 2009 Marcos ten o seu estudio en Cee, onde se dedica sobre todo á fotografía de vodas, pero durante anos traballou como reporteiro gráfico en varios medios galegos. Dúas actividades que compaxina e nas que sempre pon toda a súa paixón e o seu talento.


Opoñémonos á supresión de diversos servizos de autobús no concello de Cambre - Actualidade de Cambre - BNG de Cambre - BNG - Bloque Nacionalista Galego\nOpoñémonos á supresión de servizos de diversos servizos de autobús no concello de Cambre\nbngcambre 08 feb. 2017 - 09:58\nEn relación coa Resolución do 4 de novembro de 2016, do Servizo de Mobilidade da Coruña, pola que se somete a información pública un expediente de modificación de contrato de xestión de servizo público regular de transporte de viaxeiros de uso xeral, relacionada co contrato V-7072 XG-446 A Coruña - San Pedro de Présaras - Mezonzo, de titularidade de Autos Vázquez, desde a Concellaría de Mobilidade do Concello de Cambre presentamos as seguintes alegacións:\nConsideramos mprocedente o proceso e a resolución da Administración autonómica xa que a propia Xunsta está a elaborar un proxecto de Lei de transporte regular onde, cun carácter máis xeral e ao tempo máis completo e minucioso, poden estudarse as modificacións e melloras necesarias nas diversas liñas de transporte regular. Por tanto parécenos máis contrario a común criterio o actual proceso se temos en conta que en datas pasadas a propia Xunta rexeitou a idoneidade.\nA documentación que achegou Autos Vazquez SL é incompleta. Entre outras cuestións de vital importancia, non se aclara o futuro de determinadas paradas intermedias localizadas no termo municipal de Cambre nin se fai mención, explícita ou implícita, a posíbeis solucións de transporte para núcleos que a compañía pretende abandonar (zonas da Mota e Pravio). É por iso polo que esiximos un maior detalle e concreción na redacción do texto e do articulado das taboas horarias así como unha proposta firme de ceder determinadas áreas de explotación para que poidan ser operadas por outras sociedades ou quen a administración considere.\nPreocúpanos a propensión da compañía a reducir non só servizos, unha cuestión que consideramos máis que infundada tendo en conta a inexistencia de documentación con soporte de estatística fiábel que sustente o dito obxectivo. A maiores, a cobertura da liña cunha frota de autobuses de pequeno tamaño pode resultar inoperativa nun traxecto que atende a diversas instalacións de lecer e de recreo, demandantes, con flutuacións, de transporte colectivo con carácter, ben é certo, puntual pero habitualmente masivo.\nResulta ao mesmo tempo inexacto, por non dicir obsoleto, o itinerario proposto de entrada na Coruña. A maiores obsérvase que como nota dominante no custo de minutaxe empregada en entrar na cidade compénsase podando paradas que se ben poden, tanto en Cambre como noutros concellos, ser deficitarias teñen un importante carácter social. Custión esta que consideram,os debería preocupar sobremaneira ao Servizo de Mobilidade da Xunta.\nOs horarios propostos fan inviábel o uso do transporte público con fins laborais ou de lecer, o abano de horario redúcese, con especial mingua nas fins de semana, o que ao noso ver pode repercutir nun deterioro porgresivo e talvez definitivo da liña de explotación.\nPor todo o anterior solicitamos que se denege con carácter inmediato a solicitude da empresa e en tal caso se proceda a ofrecer a explotación nas condicións actuais ou mellores a outras sociedades que poidan estar interesadas.\nManifestación en Defensa da Ría do Burgo\nAsemblea Informativa no Graxal contra o Catastrazo


FOL, Información e orientación profesional, Departamentos, Calidade e innovación, Relación con empresas, Acreditación e probas | C.I.F.P. A Xunqueira\nFOL, Información e orientación profesional, Departamentos, Calidade e innovación, Relación con empresas, Acreditación e probas\nPROBAS LIBRES 2018: LISTAXES DE PERSOAS ADXUDICADAS E INICIO DE MATRÍCULA\nEnviado por cristina o Mar, 15/05/2018 - 07:53\nPublicada a listaxe de persoas adxudicadas nas probas libres para a obtención de títulos LOE por centro elixido en primeira opción.\nAs persoas con praza adxudicada poden matricularse no Centro desde o 15 ata o 21 de maio ata as 13:00 h.\n-Certificado de estudos, se non se presentou na admisión.\n-Pago do seguro escolar (exentos maiores de 28 anos)\n-Impreso e sobre de matrícula (dispoñible no Centro)\nAs programacións dos diferentes módulos están dispoñibles na Conserxería do CIFP.\nOs horarios de exames de probas libres poden consultarse no CIFP e nos arquivos adxuntos.\nLémbrase que a xornada de acollemento será o venres, 1 de xuño, no salón de actos do CIFP A Xunqueira, en horario de 9:30 a 10:30 h. A asistencia é obrigatoria.\nPROBAS LIBRES 2018. LISTAXE PROVISIONAL DE SOLICITUDES\nEnviado por cristina o Lun, 07/05/2018 - 04:25\nPublicadas as listaxes provisionais de persoas admitidas e excluídas para as probas libres para a obtención de titulos de FP (LOE).\nConsultar aquí as listaxes.\nPeríodo de reclamación: do 7 ao 9 de maio ata as 13.00 horas, no centro onde se presentou a solicitude de inscrición\nPROBAS LIBRES PARA A OBTENCIÓN DE TÍTULOS DE GRAO MEDIO E SUPERIOR LOE. CURSO 2017-18\nEnviado por cristina o Mar, 17/04/2018 - 05:26\nPrazo de presentación de solicitudes de admisión: do 17 ao 30 de abril de 2018 ata as 13:00h.\nA solicitude poderá presentarse en calquera centro con oferta de probas libres para a obtención de títulos LOE. Impreso de solicitude\nDocumento informativo no arquivo adxunto\nACREDITACIÓN DE COMPETENCIAS PROFESIONAIS 2018: CONVOCATORIA REUNIÓN GRUPAL\nEnviado por cristina o Mér, 11/04/2018 - 04:54\nA primeira reunión grupal de asesoramento para a acreditación de competencias no Ciclo de Instalación e amoblamento será o xoves, 19 de abril, de 18:00 a 20:00 na Aula Técnica de Madeira/HM2 do CIFP A Xunqueira.\nLémbrase que nesta primeira reunión deberá presentar o xustificante de pago ou de exención das taxas.\nO prezo da taxa de asesoramento é de 20,40 €.\n- En entidades bancarias, mediante o Modelo A ou AI de Autoliquidación de taxas, dispoñible na Conserxería do CIFP ou descargable dende a páxina da Axencia Tributaria de Galicia\n- Por internet: accedendo á Oficina Virtual Tributaria da Axencia tributaria de Galicia e seguir a ruta Cidadáns > Pago telemático de taxas e prezos > Iniciar taxa. Modelo 730 ou 731\nOs códigos para cubrir o impreso poden consultarse aquí.\nExencións de pagamento:\n- Persoas desempregadas no momento de iniciar a fase de asesoramento. Presentar certificado acreditativo da Tesourería Xeral da Seguridade Social.\n- Persoas con discapacidade igual ou superior ao 33%. Presentar certificado de discapacidade.\nMáis información sobre as taxas.\nACREDITACIÓN DE COMPETENCIAS PROFESIONAIS 2018: LISTAXES DEFINITIVAS DE PERSOAS ADMITIDAS E EXCLUÍDAS\nEnviado por cristina o Xov, 05/04/2018 - 05:12\nListaxes do CIFP A Xunqueira\nContra esta resolución poderá interpoñerse recurso de alzada, do 5 de abril ao 4 de maio de 2018, ámbolos dous incluídos.\nProcedemento para presentar o recurso de alzada: Débese xerar na aplicación informática de acreditación https://www.edu.xunta.es/acreditacion/ , no menú <<Xestión de emendas e de reclamacións>> dirixido ao conselleiro de Cultura, Educación e Ordenación Universitaria, e posteriormente presentalo nun rexistro da Comunidade Autónoma, ou remitila por correo, segundo o establecido na normativa reguladora.\nUnha vez publicadas as listaxes definitivas, serán convocados á reunión grupal de asesoramento. A data prevista para a publicación das reunións grupais: 6 de abril de 2018.\nAntes de acudir á reunión grupal deberase realizar o pago das taxas e entregar ao asesor o comprobante. O prezo da taxa de asesoramento é de 20,40 €.


Vieiros: Galiza Hoxe - Cidadáns de Ferrol poñen en dubida a detención dun cidadán senegalés\nIntervención do Foro da Inmigración\nCidadáns de Ferrol poñen en dubida a detención dun cidadán senegalés\nApresado por raiar coches e se enfrontar á Policía cun desaparafusador, agora os seus dereitos poderían estar a ser vulnerados.\nRedacción - 19:45 08/09/2009\nTags: detención detención Ferrol Foro Galego da Inmigración Policía racismo\nO Foro Galego de Inmigración formado por máis de 80 asociacións e entidades de todo o país pediu de xeito "urxente" unha xuntanza co subdelegado do goberno español na Coruña. Varias asociacións veciñais e entidades sociais de Ferrol puxéronse en contacto co foro co fin de que este interveña en favor dun mozo senegalés actualmente encarcerado no penal de Teixeiro.\nOs medios de comunicación comarcais e moitos outros nacionais e estatais fixéronse eco do suceso acontecido o pasado 1 de setembro na cidade. A Policía, relataron, detivo a S.A.A.M.K. logo de recibir a chamada dun veciño denunciando que este estaba a raiar coches estacionados no centro de Ferrol.\nSegundo a información facilitada pola comisaría aos medios, "sen ter mediado palabra" S.A.A.M.K encarouse cos axentes "en actitude desafiante e facendo mofa deles". Ademais, feriu tres -un tivo que ser ingresado nun centro hospitalario- co desaparafusador que portaba.\nPorén, para a asemblea cidadá que contactou co Foro da Inmigración, o feito de que "unhas 50 persoas se xuntasen arredor dos axentes para se oporen a detención do individuo", tal e como recolle a prensa de fontes policiais, e en base as imaxes do momento da inmobilización do mozo penduradas na internet, fai pensar que "existen datos incoherentes e que fan a historia relatada polos medios incompleta ou imprecisa".\n"Evidencias de trato desigual e racismo"\nNeste senso, o Foro considera que o tratamento dado polos medios a esta nova e os comentarios en webs proban que "máis alá do feito en si, existen evidencias de trato desigual e racismo". Precisamente, unha das maiores preocupacións dos colectivos sociais de apoio aos inmigrantes é que isto leve á "criminalización" da comunidade senegalesa en Ferrol.\nActualmente, S.A.A.M.K está en Teixeiro privado das visitas do seu irmán, xa que non pode probar o parentesco ao non teren documentos identificativos. Porén, este xa participou como testemuña no xuízo, quedando polo tanto acreditado diante da Administración, argumentan dende a asemblea cidadá ferrolá.\nAs indagacións realizadas levan a concluír que o preso padece algún tipo de "enfermidade mental", polo que consideran que o seu sitio "non é o cárcere, senón un servizo ambulatorio axeitado". Neste senso, denuncian, non hai certeza de se foi inspeccionado por parte do Forense do Xulgado. E malia que ten causas pendentes, supostamente non se lle detectou a doenza nin foi derivado a un centro psiquiátrico.\nAdemais, din, logo da detención, ningún dos dous primeiros avogados asignados de oficio puideron velo, xa que segundo valoracións policiais "non era recomendábel" debido ao seu "estado agresivo". Por todo isto, en defensa dos dereitos fundamentais deste cidadán senegalés, a asemblea cidadá anunciou para a quinta feira unha xuntanza onde se vai decidir cales han de ser os seguintes pasos a dar.\n4.14/5 (7 votos)\nVídeo da detención, gravado por un veciño


Por Alba Taboada Méndez hace 1318 días\nDespois de traballar coa Galipedia (Wikipedia en galego) puiden comprobar o que, dende fai xa algún tempo, sospeitaba desta páxina á que consideramos enciclopedia. Así xurdíronme unha serie de cuestións. Cómo pode ser que, para moita xente, Wikipedia se considere unha fonte de coñecemento enciclopédico? Por que hai tanta xente que se fía do seu contido? Ninguén sabe como funciona esta “enciclopedia libre"?\nPara responder a estas cuestións decidín expoñer varias razóns polas cales non me parece unha fonte fiable de información. Aquí se expoñen:\n1. En Wikipedia, calquera pode escribir sobre calquera tema. Non se esixe a ninguén que certifique o coñecemento sobre ningún tema a tratar. O único requisito que se pide é que cite unha fonte externa. Por isto, calquera persoa sen coñecemento algún pode escribir dentro da páxina e conseguir ser un usuario activo e valioso citando un par de artigos inda que estes non teñan moito valor para a cuestión que se estea a tratar.\n2. Os conflitos inténtanse resolver mediante “consenso”. Pero, mentres se busca tal consenso, a opinión de cada usuario conta o mesmo. Isto paréceme ridículo. O dereito a opinar en igualdade de condicións non ten cabida nunha enciclopedia seria, porque, evidentemente, hai xente que sabe máis, e xente que sabe menos. Pero en Wikipedia, os artigos de un autor recoñecido e os de unha persoa que non ten coñecementos sobre o tema valen o mesmo.\n3. Pola súa propia natureza, Wikipedia ten unha gran maioría de usuarios mozos. Non só estudantes de primeiro de carreira, senón incluso de adolescentes, algúns dos cales son considerados pola páxina “bibliotecarios”, é dicir, administradores con autoridade sobre o contido.\n4. Todos queren editar os artigos para que a súa verdade se transforme na verdade. Este problema é inevitable nunha enciclopedia que calquera pode editar. O efecto disto en moitos casos, é que o artigo remata estendéndose máis en críticas e réplicas que no tema en si. E iso por non falar de artigos de temas políticos, que dan lugar a interminables discusións.\n5. Dado o case nulo control que existe, os erros poden tardar moito en ser corrixidos. Se un “vandalismo” é moi obvio, como un insulto, entón borrase rapidamente. Pero se está ben camuflado, con forma de comentario experto, e algunha cita de un libro inventado sobre a marcha, pode durar moito tempo. O cal nos leva a que se visitamos a páxina antes de que sexa corrixida, podemos ler calquera barbaridade, ou opinión subxectiva pensando que é unha verdade enciclopédica.\nPor estas razóns e algunhas máis que non menciono penso que a Wikipedia non é unha fonte fiable. Pero tamén considero que pode ser moi útil para ter unha primeira aproximación dos temas sobre os que queremos indagar.


Descargar Unlocker 1.9.2 por Windows\nPlataforma: Windows Versión: 1.9.2 Idioma: Inglés\nDe balde Descargar por Windows (0.16 MB)\nÉ moi sinxelo eliminar ficheiros e cartafoles que non se poden eliminar con Unlocker. Cando tenta eliminar un ficheiro ou cartafol no seu ordenador con Windows, Esta acción non se pode realizar porque o cartafol ou o ficheiro está aberto noutro programa. Pecha o cartafol e téntao de novo etc. Un programa que pode usar para solucionar o erro que obtivo. A descarga de Unlocker é gratuíta e como usala? É un programa de eliminación de ficheiros e cartafoles que é sinxelo de usar. Ao facer clic no botón Descargar Desbloqueador superior, podes descargar a versión portátil (sen instalación, sen instalación) ao teu ordenador e comezar a usala inmediatamente.\nUnlocker é un programa de eliminación de ficheiros que ofrece aos usuarios unha solución moi práctica para eliminar ficheiros non eliminables e eliminar cartafoles non eliminables. Non se pode eliminar o ficheiro: denegouse o acceso. Problemas na eliminación de ficheiros e cartafoles en Windows, como O ficheiro de orixe ou destino pode estar en uso., O ficheiro está a ser usado por outro programa ou usuario., Asegúrese de que o disco non está cheo nin está protexido contra escritura e o ficheiro non está en uso. resolve.\nUnlocker, que é un software que podes descargar e usar nos teus computadores de xeito totalmente gratuíto, basicamente desbloquea os ficheiros e cartafoles que non podemos eliminar do noso ordenador por diferentes motivos, o que nos permite eliminar eses ficheiros e cartafoles. Nestes casos, o sistema operativo Windows pode darnos diferentes mensaxes de erro. Ás veces pode que nos informen de que non temos a autoridade para eliminar o ficheiro ou cartafol que queremos eliminar. Poden aparecer outras mensaxes de erro, como o ficheiro ou cartafol que se eliminará, está a ser usado por un programa ou usuario diferente, o ficheiro aínda está en uso, o disco está protexido contra escritura. En todos estes casos, pode usar Unlocker e eliminar o ficheiro ou cartafol.\nComo usar Unlocker?\nUnlocker pode integrarse no menú contextual do botón dereito. Cando fai clic en calquera ficheiro e cartafol co botón dereito do rato, pode ver o atallo de Desbloqueo no menú que se abre e pode iniciar o proceso de desbloqueo facendo clic neste atallo. Unlocker pode listarte os recursos que controlan e bloquean o acceso ao ficheiro ou cartafol. Se o desexa, pode eliminar o control de todas as fontes do ficheiro ou cartafol cun só clic. Despois deste paso, é posible eliminar ficheiros e cartafoles que antes non podías eliminar.\nFai clic co botón dereito no cartafol ou ficheiro e selecciona Desbloqueo.\nSe o cartafol ou o ficheiro está bloqueado, aparecerá unha xanela onde se amosan os armarios.\nSó tes que facer clic en Desbloquear todo.\nUnlocker é un software que pode usar facilmente porque vén con soporte turco.\nNota: Durante os pasos de instalación do programa, ofrécense aos usuarios ofertas de instalación de software de terceiros. Polo tanto, recomendamos que siga os pasos de instalación con coidado.\nTamaño do ficheiro: 0.16 MB\nProgramador: Cedrick Collomb


Apple enviou máis iPads que Samsung e Amazon xuntos Novidades do iPhone\nApple enviou máis iPads que Samsung e Amazon xuntos\nIgnacio Sala | 02/08/2021 20:00 | iPad, Novas\nO iPad é a mellor tableta que podemos atopar actualmente no mercado, unha tableta dispoñible en un gran número de versións para todos os petos e necesidades de usuarios, unha dispoñibilidade que non podemos atopar en ningún outro fabricante.\nSegundo a firma IDC, durante o último trimestre, Apple enviou 12.9 millóns de iPads (Os modelos non están desglosados). Se comparamos coas cifras de tabletas que Samsung e Amazon enviaron ao mercado, vemos como a suma de ambas non supera o número de unidades enviadas por Apple, situándose en 12.3 millóns de unidades.\nA pesar de que Apple foi o fabricante que máis tabletas enviou no último trimestre, non foi o que máis medrou. Mentres que Samsung e Amazon experimentaron un crecemento do número de envíos do 13.3% e do 20.3% respectivamente, o aumento de Apple en comparación co ano anterior foi do 3,5%.\nO fabricante que máis medra Lenovo foi o número de comprimidos enviados. Huawei pecha a clasificación cun descenso do 53,7% no número de envíos en comparación co ano anterior.\nSegundo os datos de IDC, actualmente Apple domina o mercado cunha participación do 31,9%, seguido de Samsung cun 19,6%. En terceira posición sitúase Lenovo cun 11,6% de cota, seguido de Amazon cun 10,7% de cota de mercado e Huawei cun 5.1%. O 21% restante é compartido por fabricantes máis pequenos.\nAs tabletas foron un dos dispositivos electrónicos que máis crecemento experimentado ao longo de 2020 debido á pandemia, xunto cos Chromebooks pola súa idoneidade para os estudos. Espérase que estas elevadas cifras permanezan durante os meses seguintes ata que o coronavirus nos permita volver á vida anterior (se é posible).\nCamiño completo ao artigo: Novidades do iPhone » iPad » Apple enviou máis iPads que Samsung e Amazon xuntos\nO "Tinder para antivacinas" é expulsado da App Store


Predoutoral - Investigación en Oncoloxía Dixestiva\nTipo Ofertas de emprego\nData de inicio da publicación 14/01/2022\nData de fin da publicación 31/01/2022\nEntidade Xestora FUNDACIÓN BIOMÉDICA GALICIA SUR\nPosto de traballo Predoutoral - Investigación en Oncoloxía Dixestiva\nFuncións Buscase candidatura para contratro predoutoral á Axencia Galega de Innovación (GAIN) ou ao Instituto de Salud Carlos III (ISCIII) nas súas próximas convocatorias de 2022, coa finalidade de realizar a Tese de Doutoramento no Grupo de Investigación en Oncoloxía Dixestiva do Instituto de Investigación Sanitaria Galicia Sur, ubicado no Complexo Hospitalario Universitario de Ourense (Área Sanitaria de Ourense, Verín e o Barco de Valdeorras).\n- Contrato de ata 4 anos máximo (ou ata a obtención do doutoramento).\n- Posibilidade de realización de estancias noutros centros nacionais ou estranxeiros.\n- Incorporación a un grupo de investigación con experiencia en investigación clínica (prevención, diagnóstico e tratamento), con liñas de investigación asociadas a varios proxectos financiados no ámbito da Oncoloxía do Aparato Dixestivo:\n- Cancer colorrectal (CCR), Poliposis colónicas, Cribado CCR, Síndromes Xenéticos.\n- Biomarcadores en cáncer dixestivo (CCR, páncreas).\n- Avaliación de novas tecnoloxías asociadas ao diagnóstico e monitorización do cáncer dixestivo.\n- Realización de ensaios clínicos multicéntricos.\n- Coordinación entre niveis asistenciais.\nNivel de estudos requerido Titulados/as\n- Posuír titulación en Ciencias da Saude (Bioloxía, Bioinformática, Biotecnoloxía, etc.).\n- Nota media de Grao/Lic. ou Mestrado igual ou superior a 7 (acreditar con expediente académico).\nEstar admitido/a ou matriculado/a, ou en condicións de estalo, nun programa oficial de doutoramento do Sistema Universitario de Galicia.\n- Non ter sido contratado/a anteriormente na modalidade de contrato predoutoral por un período de máis de 12 meses.\n- Actividade investigadora previa (participación en congresos, publicacións, proxectos de I+D, patentes, etc.), especialmente en investigación clínica ou biomédica.\n- Formación ou experiencia en bioinformática.\n- Nivel de inglés acreditado B2 ou C1.\n- Ter obtido bolsas de colaboración do Ministerio nun departamento universitario.\nTipo de contrato C. laboral\nLugar de traballo Ourense\nDocumentación a presentar Curriculum Vitae actualizado, expediente académico e carta de presentación\nEntrega de documentación Se tes interese en realizar con nós a túa Tese de Doutoramento, envianos a documentación requirida ao email joaquin.cubiella.fernandez@sergas.es indicando no asunto a referencia: "PREDOC_2022_GIODO".


Kevin Weatherill, dos Immaculate Fools, estreará o Invernadoiro de Cans\nO Festival de Cans inaugura este ano o Invernadoiro, un novo espazo singular para o audiovisual e a música, e faino coa visita de Kevin Weatherill, un artista de relevancia internacional no pop das últimas décadas. Á fronte da súa banda Immaculate Fools, Weatherill alcanzou o recoñecemento nos anos 80 con emocionantes cancións como “Hearts of Fortune”, “Tragic Comedy” ou a mesma “Immaculate Fools” que deu nome ao grupo, sempre cun pé no pop de autor e outro nas tradicións folk e blues. A súa actuación conformará no Invernadoiro de Mucha do Peso un programa dobre coa presentación e proxección dun avance de Kevin vs. Ray, o documental dos galegos Eduardo Herrero e Manuel Lemos sobre a singular peripecia vital de Weatherill, afincado hoxe nunha pequena aldea de Cambados.\nA de Kevin Weatherill non será a única actividade que una música e audiovisual no Invernadoiro, que concentrará a súa programación o sábado 26 de maio. Alí terá tamén lugar unha retrospectiva adicada aos videoclips do realizador, deseñador e músico Rubén Domínguez, unha figura indispensable no underground galego da última década, que actuará ademais con Pantis, o seu aclamado proxecto de pop electrónico. Domínguez, membro tamén de Chicharrón ou Telephones Rouges, gañou o premio a mellor videoclip en Cans en 2012 e dirixiu máis de vinte pezas para bandas como Novedades Carminha, Franc3s ou A Veces Ciclón nas que deu forma a un persoal universo, caracterizado polo risco no uso da posprodución e a animación ou a exploración das posibilidades rítmicas da imaxe. A súa interesante obra audiovisual nunca fora posta baixo o foco dunha retrospectiva.\nCada unha destas actividades terá á venda dende as 10h00 de mañá, xoves 3 de maio, cen entradas a través de tenda.festivaldecans.com, a un prezo de 5 euros no caso de Kevin Weatherill e a 3 euros no de Pantis. A estrea da longametraxe Sevilla y Gomorra de Ángel Filgueira tamén terá lugar no Invernadoiro de Mucha do Peso e a entrada costará 3 euros. Súmanse así aos últimos packs de lanzamento dispoñibles para a Sección Oficial de Ficción e Animación, que rematan o seu prazo de venda este venres 4 de maio e aumentarán de prezo nas seguintes semanas.\nEstas propostas que xuntan música e cinema conformarán a programación do Invernadoiro, un espazo perfecto para as actividades multidisciplinares. O público poderá escoitar os concertos co Monte Castelo de fondo, baixo os vellos ferros que nos anos 80 cubrían un cultivo de caraveis, e as proxeccións terán lugar no jalpón anexo no que o seu propietario Juan traballaba como carpinteiro. O Invernadoiro de Mucha do Peso releva así dentro do Festival ao histórico Jaliñeiro, aumentando o aforo dispoñible e mellorando o acceso para o público e as condicións de proxección.


O pleno apoia por unanimidade a comunidade escolar do IES para garantir un número de profesores suficientes\nTodos os grupos respaldaron a proposta do PSOE para instar á Xunta a controlar a poboación de xabaríns e compensar danos nas colleitas\nO pleno de Brión acordou onte por unanimidade apoiar a comunidade escolar do IES en todas as iniciativas que desenvolva para conseguir un número suficiente de profesores no novo curso.\nSegundo a información dispoñible a última hora de onte no centro, se a Xunta non asigna máis persoal nalgún curso a dirección verase obrigada a crear dous grupos de 35 alumnos cada un.\nO alcalde de Brión, Xosé Luis García, que presentou a proposta como unha moción de carácter urxente in voce na sesión plenaria, afirma que “apoiamos a dirección do centro, o seu equipo de docentes e as ANPAS para que se corrixa unha medida que vai en detrimento da calidade do ensino no noso instituto”. O rexedor agarda que a Consellería atenda as reclamacións e asigne máis persoal ao IES.\nA dimisión do equipo directivo por pedir "máis profesorado" pon en risco a situación do centro educativo a poucos días de comezar a clases.\nControl do xabaril\nPor outra parte, a corporación tamén aprobou por unanimidade unha moción do grupo de goberno para instar ao executivo autonómico a controlar a poboación do xabaril e evitar os danos ambientais e socioeconómicos que esta especie ocasiona nas colleitas de horta, millo ou prados. O rexedor explica que existe unha gran preocupación entre a veciñanza porque a poboación do xabaril está medrando sen control.\nPor iso, a proposta empraza á Xunta a efectuar un censo da poboación de xabarís, a artellar e aplicar un plan de xestión da especie que sirva para estabilizar o seu número e minimizar os prexuízos que causa e a modificar a Lei de Caza de Galicia para favorecer a implicación e colaboración das sociedades cinexéticas no control do xabaril. Do mesmo xeito, o pleno demanda que a administración autonómica estableza axudas económicas para paliar e compensar os danos ocasionados.\nDa sesión de hoxe tamén saíu o acordo sobre os festivos de carácter local para o vindeiro 2019. Por unanimidade, decidiuse que sexan o 30 de maio e o 27 de setembro, festas da Ascensión e da Santa Minia


Tres negocios de Vilagarcía levarán a cabo unha iniciativa solidaria traballando por xoguetes - Canal Rías Baixas\nTres negocios de Vilagarcía levarán a cabo unha iniciativa solidaria traballando por xoguetes\nVILAGARCÍA> Catro mozos de Vilagarcía e dous de Cambados traballarán a cambio de sorrisos. Os mozos empresarios levarán a cabo unha xornada solidaria para conseguir cartos e xoguetes para agasallar aos nenos das familias necesitadas. A xornada terá lugar o domingo no salón de peiteado Gentleman.\nA avalancha de solidariedade xurdida tralo desafiuzamento dunha familia de Portonovo non cesa. Catros mozos empresarios de Vilagarcía levarán a cabo unha iniciativa solidaria para obter regalos para agasallar aos nenos máis necesitados. Este domingo no salón de peitado Gentleman cambiarán o seu traballo por sorrisos.\nAdrián é o precursor desta idea e xunto cos perruqieros de MyM de Corvillón cambiarán o seu traballo por xoguetes. Dado os fin solidarios tamén se sumaron Laureano Rey do Rincón de Don Laureano e Pedro Abalo e Roberto Gerpe da tenda La 29.\nTodo o recadado estará destinado a axudar a dúas familias de Sanxenxo e a asociación Donaciones Galicia que traballa para mellorar a situación das familias máis necesitadas.\nOs precursores sons coscientes da situación que estamos atravesando. Por iso o salón Gentleman estará preparado o domingo para realizar as actividades solidarias cumpríndo coas medidas sanitarias.\nPolo de agora foron moitos os clientes que xa mostraron o seu interese por colaborar. De feito as citas do salón de peiteado están case completas. O horario da xornada solidaria será de 11 da mañá ás dúas do medio día e de 4 a 8 da tarde.\nO Rincón de Don Laureano\nTraballo por sorrisos\nArtigo anteriorNenos de Vilagarcía con necesidades logopédicas descoñecen onde serán tratados no 2021\nSeguinte artigoNenos e maiores disfrutarán dun Nadal seguro na Pobra


Do futurismo á música industrial: Fascismo e vangarda no corazón do bosque (II) por Samuel Solleiro – Lacón Milenario\nREVISTA DE LITERATURA E ESTUDOS CULTURAIS\nDo futurismo á música industrial: Fascismo e vangarda no corazón do bosque (II) por Samuel Solleiro\nI. UNICA HIXIENE DO MUNDO\nFiume, 1919. Filippo Tommasso Marinetti chega á cidade, recén arrebatada a Croacia, e instálase no hotel Lloyd. Fiume é un estraño episodio da historia: un exército improvisado e resentido, ás ordes do poeta ultranacionalista Gabriele D’Annunzio, toma esa cidade ao pouco de rematar a I Guerra Mundial e organiza unha especie de utopía dereitista que dura até que a Musolini lle parece que a cousa se lle está indo das mans. Que o episodio estivese protagonizado por un poeta supón un exemplo extremo do capital simbólico que as persoas deste oficio puideron chegar a ter no século XX.\nA Marinetti entusiásmao Fiume, e non é nada fácil entusiasmar a Marinetti agás co que xa sabemos: as máquinas, a velocidade, a violencia. Pero que en Fiume haxa un goberno de artistas parécelle que cumpre moi ben as aspiracións políticas do futurismo: “Creo que a política italiana está destinada a un fracaso inevitábel”, di, “se non se alimenta desa forza viva, os xenios creadores de Italia, e non se desfai desas dúas enfermidades italianas: o avogado e o profesor”.\nPero cales son as aspiracións políticas do futurismo?\nSon bastante coñecidas e no manifesto futurista orixinal de 1909 xa están, en certo modo, pero aparecen mellor explicadas noutro manifesto posterior, o chamado “Programma politico futurista” que Marinetti asina en 1913 canda Carlo Carrà, Umberto Boccioni e Luigi Russolo (desta cuadrilla, reteñamos o nome de Russolo). O primeiro punto do programa é claro: “Italia soberana absoluta. A palabra “Italia” debe dominar a palabra “liberdade””.\nCalquera sabe que o futurismo italiano foi próximo ao fascismo, pero, vista a influencia social que teñen hoxe os artistas, costa máis comprender que foi, ademais, un dos axentes que confluíron na cristalización do fascismo, nunha aplicación avant la lettre e un pouco irónica, do concepto de “hexemonía” de Antonio Gramsci (a quen por certo, andado o tempo tamén lle parecería moi ben a aventura de Fiume e a quen, andado máis tempo, meterían na cadea outros aos que tamén lles parecía ben a aventura de Fiume).\nAs achegas directas entre Marinetti e Mussolini remontan a 1914, nun acto intervencionista en Milán, e cristalizan ao longo do tempo. O principal obstáculo é o posibilismo de Mussolini: o futurismo era orixinalmente un movemento de vangarda en sentido estrito e, como tal, moito máis dado a pretender conservar a pureza duns ideais. Casos similares téñense dado en faccións de todos os movementos políticos reaccionarios, e estas faccións puristas pasan ao discurso histórico na forma de “ás esquerdas” (a “á esquerda” do Partido Nazi de Otto Strasser, o Falanxismo “auténtico” dos herdeiros de Manuel Hedilla, etc.). De todos modos, por haches ou por bes, Marinetti só abraza abertamente o fascismo a partir de 1943, despois do xiro antimonárquico que é a República de Salò.\nAs vangardas sucédense a gran velocidade e no tempo de Fiume, en realidade, o futurismo xa está algo vello. Foi substituído en canto vangarda influínte polo dadaísmo, que popularmente se ve como un movemento moito máis progresista e case anarquizante. Dadá ten unha vontade destrutora do pasado similar á do futurismo, pero evita encher o baleiro que deixa esta destrución con elementos concretos (como as máquinas, a guerra ou o patriotismo dos futuristas). Ten de cosmopolita o que o futurismo tiña de patriota, ten de pacifista o que o futurismo tiña de violento e ten de descabezado o que o futurismo tiña de xerárquico. Como o dadaísmo libera o significante do significado, non dá moito traballo velo como o avó de algo tan aparentemente inofensivo como a arte conceptual, tal e como hoxe a entendemos e que os burgueses que sodes vós e que son eu poderiamos ir agora mesmo admirar no CGAC e tomar unha caña despois.\nFalando de museos rexionais, este verán visitei un museo valenciano que tiña obras vangardistas no seu fondo. Os letreiros explicativos profundaban precisamente nesta oposición entre futurismo e dadaísmo. Despois dos desacougantes manifestos futuristas, os manifestos dadaístas pretendían ser ideoloxicamente moito máis tranquilizadores. Pero entre os asinantes destes manifestos, canda Hugo Ball, Francis Picabia ou Tristan Tzara, sorprendeume encontrar un nome que vai volver aparecer: Julius Evola.\nVolta a Fiume, 1919. O xornal Il corriere della sera recibe un telegrama que aplaude sinceramente a campaña de D’Annunzio, promete contribuír por todos os medios a dar a coñecer o novo estado e recoñece Fiume como cidade italiana desde xa. Asina o telegrama o moi progresista Grupo Dadaísta de Berlín.\n[fin da segunda parte]\nSamuel Solleiro é tradutor, escritor, músico, emigrante retornado e mala persoa en xeral.\nNovembro 12, 2014 by laconm


Cultura • 10/07/2019\nTan só unhas horas despois de asinar o seu pacto de goberno, a alcaldesa Digna Rivas xunto co edil de cultura, Daniel Boullosa escenificaban a boa sintonía das dúas formacións políticas na presentación dunha programación cultural que se vai desenvolver durante os vindeiros dous meses. Un programa cultural do que destacaron a importante presenza de artistas femininas así como o incremento no número de actuacións que se celebran fóra do casco urbano, con propostas en Chapela, Reboreda e Cesantes. Confirman que se mantén o Entorido de verán que, adiantan, presentará algunha novidade para "facer unha festa máis integradora para todos públicos".\nA alcaldesa cualificou de "esforzó titánico" a elaboración dunha programación cultural ás portas do verán e en tan só unha semana "para qué os veciños non quedaran sen propostas culturais".\nUnha programación que se prolongará ata o 31 de agosto e que repite eventos xa clásicos como o Festival de Artistas de Rúa ou o Entroido de Verán, festa multitudinaria da que preferiron non adiantar quen será o artista ou artistas convidados aínda que si afirmaron "que se lle vai dar unha volta para que teñan cabida nesa festa todos os públicos e todas as idades".\nRivas salientaba os "novos matices" dunha programación na que se quixo incrementar a presenza de grupos formados por mulleres como Habelas hainas que actuará o día 26 de xullo, Lulavai (11 de agosto), Najla Shami (17 agosto) ou De Vacas (23 de agosto). Unhas voces femininas que se comezarán a escoitar esta mesma semana cun concerto este venres día 11 a cargo de Silvia Penide ás 22:00 horas na praza da Casa da Torre e a actuación de Iria Estévez na Alameda Rosalía de Castro de Chapela o domingo ás 22:00 horas co seu espectáculo Clave de fado.\nPola súa banda o concelleiro de Cultura, Daniel Boullosa remarcaba que un dos obxectivos do seu departamento será chegar ás parroquias, camiño que comeza andar neste programa no que se inclúen sete actuacións fóra da vila con propostas como o Berete Rock en Chapela, o festival Folk de Reboreda ou a actuación de Guillermo Castro na praia de Cesantes e salientaba tamén a actuación de Treixadura no paseo marítimo de Chapela (24 de xullo).\nUn programa cuxa realización supuxo un esforzo titánico pola falta de tempo\nUn dos seus obxectivos é levar a cultura ás parroquias\nTamén coa presenza de mulleres no programa\nSerá o 24 de agosto e incluirá novidades


A ribeirense FRINSA desembarca en París – O Barbanza\nA ribeirense FRINSA desembarca en París\nA conservera Frinsa, considerada como un dos maiores fabricantes europeos de túnidos e mariscos en conserva, inicia a súa expansión internacional co desembarco das súas conservas premium tras a apertura da súa primeira tenda en París.\nA compañía abre a súa primeira tenda ‘A Conserveira’ fóra de España e supera a decena de establecementos da marca, que están localizadas en Madrid, Valencia, Bilbao, Alacante, Murcia, Vitoria, Málaga e Galicia.\nA nova tenda ‘A Conserveira’ está situada na localidade de Saint Germain en Laye, ao oeste de París. Concretamente na Rue du Vieil Abreuvoir, unha localización excelente ao ser unha das súas rúas principais.\nNo establecemento parisiense, os consumidores poderán atopar toda a variedade de Frinsa. En primeiro lugar, poderán adquirir todos os produtos tradicionais da marca, unha gama gourmet de máximacalidad con produtos como mariscos das Rías Galegas, ventresca, polbo, pescada ou bacallau, entre outros.\nAdemais, a tenda conta coa súa gama premium Proteína Natural, a liña de produtos máis ‘ healthy’ e natural de conservas de peixe e carne. Como novidade, Frinsa oferta produtos de Minerva e Góndola, marcas portuguesas que tamén pertencen ao grupo e que elaboran produtos como conservas de peixe, destacando anchoas, sardiñas ou o atún.


Os centros galegos poderán instalar purificadores de aire en casos excepcionais\nEuropa Press 30 octubre 2020 17:40 h.\nA ventilación natural seguirá sendo a medida fundamental\nOs centros manterán a ventilación natural como medida fundamental para limpar o aire nos espazos educativos, pero a Xunta permitirá a instalación de purificadores e extractores en casos excepcionais e puntuais, sempre en función de cada situación e dun estudo técnico previo.\nTrátase dunha das principais novidades abordadas este venres na reunión do comité educativo do Goberno galego e que acordou unha serie de conclusións, que se plasmarán nun documento con instrucións concretas e directrices para facilitar as tarefas de ventilación aos centros de ensino.\nAsí o detallou o conselleiro de Cultura, Educación e Universidade, Román Rodríguez, en declaracións aos medios, que tamén confirmou que estas instrucións se remitirán aos equipos directivos a principios da próxima semana.\nA ventilación de espazos é unha das principais preocupacións de familias e traballadores dos centros, ante o ritmo de contaxios que se rexistra na comunidade e as dificultades motivadas tanto polas condicións climatolóxicas, a proximidade do inverno e as propias infraestruturas e características arquitectónicas das escolas.\nVer máis: Os contaxios nos centros educativos da provincia de Lugo fréanse\nÉ por iso que o Goberno galego abordou unhas instrucións específicas con criterios para adaptar a ventilación recollida no protocolo marco ás especificidades do contexto actual, con diferentes recomendacións de tempos e prazos para poder optimizar estas tarefas.\nCENTROS PILOTO. O Executivo realizou un estudo en centros piloto de diferentes condicións e características para poder determinar criterios sobre a periodicidade destas tarefas. A conclusión principal é que a ventilación natural é "fundamental" para dar seguridade sanitaria, unha cuestión ratificada tanto por informes técnicos e científicos como polo CSIC, pero que é necesario compaxinar para asegurar o benestar do alumnado.\nEn concreto, segundo sinalou Rodríguez, este estudo constatou as diferentes entre centros á hora de abordar estas tarefas: uns abrían totalmente as fiestras durante un tempo e outros as mantiñan parcialmente abertas durante toda as clases, entre elas.\nOs novos criterios incidirán en aproveitar mellor os fluxos, con fiestras e portas abertas durante un breve prazo de tempo para que se cre unha corrente de aire e favorézase a súa renovación en espazos pechados.\nVer máis: Fake News | Non, o Lucus Augusti non ten un novo protocolo de seguridade\nComo complemento a esta medida, o comité educativo ha decidido estudar a instalación de extractores ou purificadores de aire para casos e espazos "moi concretos" e que en todo caso necesitarán da aprobación e dun estudo técnico previo, posto que non pode substituír á ventilación natural.\nESTUDO XEOGRÁFICO. Rodríguez tamén avanzou que un grupo de investigadores da USC atópase realizando un estudo para incidir e entrar aínda máis en detalle nas particularidades de cada centro e que permitirá contar con cuestións específicas vinculadas ao clima, á situación xeográfica ou a posición que ocupa no plano urbanístico do seu municipio.\nO titular de Educación insistiu en que "non é o mesmo" a situación que pode vivir un emprazamento situado no litoral que outro nunha depresión tectónica do interior de Galicia, o que tamén ten os seus consecuencias nas tarefas de ventilación, os fluxos de aire e os tempos de apertura.\nPor iso, este estudo, que estará listo en dous ou tres semanas, permitirá contar con máis información e "reforzar ao detalle" os principios básicos avaliados polo comité educativo, posto que Galicia conta con máis de 1.300 centros xeográficos esparexidos polo territorio.\nOs centros galegos poderán instalar purificadores de aire en casos...


Efe 21 junio 2020 21:55 h.\nBng Ferroviario Olalla Rodil elecciones autonómicas 2020 12-J\nOlalla Rodil, este domingo en Ferrol. BNG\nRodil denuncia que"a cidade de Lugo é a única que non conta cunha conexión directa con Santiago"\nA cabeza de lista do BNG por Lugo nas eleccións autonómicas do 12 de xullo, Olalla Rodil, propuxo este domingo a creación dun ente público galego de xestión do tren, o Galtren, para que Galicia conte cun "sistema ferroviario do XXI".\nNun acto na Coruña para abordar as propostas en materia de transporte, Rodil lamentou a situación actual do sistema ferroviario e salientou que Galicia "non pode seguir tendo en 2020 un sistema ferroviario do século XIX".\n"Lonxe de mellorar esas conexións ferroviarias empeoraron: pecharon estacións de tren, empeoraron as liñas e os horarios. Tamén vemos como na provincia de Ourense especialmente se encareceu o servizo", denunciou Olalla Rodil.\nNesta liña, presentou unha proposta clave do seu programa electoral, que se centra en "impulsar a xestión dun ente público que xestione o sistema ferroviario en Galicia, o Galtren, para que o país non quede ancorado no século XIX" e se consiga "un sistema máis racional, eficiente e sustentable".\nTamén condenou que na provincia de Lugo a liña "sen electrificar" e "a cidade de Lugo é a única que non conta cunha conexión directa con Santiago".\nPola súa banda, o número 2 do BNG pola Coruña, Xosé Luís Rivas, denunciou que o tren se atopa nun "abandono absoluto" e lamentou que en España haxa un sistema radial pois "neste país o tren foi preparado para comunicar Madrid con cada un dos puntos".\n"Ir da Coruña a Ferrol lévanos hora e pico e non hai un horario adecuado para estudantes e traballadores", condenou o nacionalista que chamou a apostar por un medio de transporte idóneo.


Unha comparación xuntas de datos de admisión de ACT para facultades de Kansas\nKansas non ten facultades de selección notablemente selectivas, polo que os estudantes con punta media de ACT teñen un tiro decente para entrar en calquera das facultades e universidades do estado. Verás na táboa seguinte que a Universidade de Kansas ten a barra de admisión máis alta, pero non é significativamente maior que moitos outros colexios do estado.\nPuntuacións ACT de Facultades de Kansas (medio 50%)\nUniversidade Baker 20 25 19 25 19 25\nColexio Benedictino 21 28 20 29 19 26\nUniversidade de Amigos 19 24 19 25 18 25\nHaskell da India das Nacións da Universidade 16 20 14 20 16 19\nColexio Tabor 18 24 17 25 17 25\nUniversidade de Kansas 23 29 22 30 22 28\nUniversidade de Santa María 19 24 19 24 18 25\nUniversidade Estatal de Wichita 21 27 19 26 20 26\nA táboa mostra ACT puntuacións para o 50% medio dos alumnos matriculados. Se as súas puntuacións están dentro ou por riba destes intervalos, está no destino para a súa admisión. Se as súas puntuacións están un pouco por debaixo do número inferior, teña en conta que o 25% dos alumnos inscritos teñen puntuacións por debaixo das indicadas.\nAsegúrese de manter a ACT en perspectiva e non perda o soño. Un forte récord académico adoita ter máis peso que as puntuacións de proba estandarizadas. Ademais, algunhas das escolas verán información non numérica e queren ver un ensaio gañador , actividades extracurriculares significativas e boas cartas de recomendación . Factores como o estado de herdanza e o interese demostrado tamén poden marcar a diferenza.\nTeña en conta que o ACT é moito máis popular que o SAT en Kansas e moitas facultades informan que máis do 90% dos candidatos envían puntuacións ACT e non puntuacións SAT. Se non hai puntuacións para unha escola, significa que a escola é opcional.\nIsto significa que os solicitantes non están obrigados a enviar puntuacións como parte da aplicación. Non obstante, nalgúns casos, os puntais son necesarios se os alumnos desexan solicitar bolsas ou axudas económicas.\n¿Que é un bo resultado da proba de suxeitos SAT?\nPuntuacións SAT para a admisión ás facultades e universidades da Facultade Austral\nO tiburón Mako, o tiburón máis rápido no mar\nOración dunha oración de salvación\nAprende sobre Groenlandia\nCando non aplica castigo de 3 e 10 anos por ser ilegal en EE. UU\nTop 5 cancións instrumentais para o banjo\nO telescopio de radios de globo atópase no corazón da Vía Láctea\nEstigma: notas sobre a xestión da identidade deteriorada\nFeitos sobre Eoraptor, o primeiro dinosauro do mundo\nComo controlar as avispas de papel\nComo xogar a piscina como os pros\nComo solicitar unha pensión de seguridade de vellez de Canadá\nPrefixos e sufixos de bioloxía: hem- ou hemo- ou hemato-\n¿Que é un "voo" nun torneo de golf?\nRosie the Riveter e as súas irmás\nDefinición e exemplos de formularios -ing en gramática\nLap Swimming Etiqueta\nLúa progresada a través dos signos (Aries to Virgo)\n¿Pode unha agulla salvar a vida dunha vítima do accidente vascular cerebral?\nO ascenso e o outono do famoso kommune 1\nPalabras comúnmente confusas: Hoard and Horde\nTodo sobre Patinaxe rusa\nMúsica latina gratis\nBilly Casper: Lenda de golf esquecida\nO que significa "Pound-Test" significa unha etiqueta de liña de pesca\nComo seleccionar o mellor carrete de pesca de 2 velocidades\nThom Mayne, o intransixente Premio Pritzker de 2005\nVocabulario relacionado coa familia para os estudantes de inglés


Loroestudio espertou en SIMO o interese de empresas e institucións co seu premiado produto NetMobile - Código Cero - Diario Tecnolóxico de Galicia\nLoroestudio espertou en SIMO o interese de empresas e institucións co seu premiado produto NetMobile\nmartes, 14 de novembro do 2006 Fernando Sarasketa\nSIMO tivo presenza galega (cada ano máis), e unha das empresas da nosa terra que máis acaparou a atención dos visitantes foi Loroestudio.\nA firma tecnolóxica de Ferrol acudiu ó stand de Moviilforum dentro da área HP co fin de levar a cabo demostracións prácticas do seu sistema NetMobile, un servizo recoñecido xa con tres galardóns tecnolóxicos nos últimos doce meses: o Premio GaliciaTic 2005, o segundo Premio Movilforum á mellor solución de negocio e o Accésit dos Premios ETI Galicia 2005.\nNo devandito stand, Loroestudio salientou as vantaxes de NetMobile: trátase dun sistema de información plataforma que permite consultar os datos xerados por un medio informativo ou unha administración pública, tanto dende un móbil como dende unha canle de Televisión Dixital Terrestre (TDT) e de xeito interactivo. NetMobile, que é segundo Loroestudio a única plataforma que permite xerar información e contidos compatibles tanto co móbil como coa TDT, está a ser empregada por El Correo Gallego ou a TVG (piloto de aplicación MHP).\nPodemos ver o dossier (en formato PDF) deste desenvolvemento galego.\nSegundo apunta a empresa ferrolá, durante a xornada de presentación deste produto en SIMO puído constatar o interese de diversas empresas e institucións, entre as que se conta a representante en SIMO da sección de TDT da Comunidade de Madrid. Asemade, Loroestudio aproveitou para presentar HangCow, o xogo multiplataforma e multixogador en tempo real para móbil e TDT, o primeiro (engade a dita empresa) destas características no mercado e que permite a participación de catro xogadores, cada un dende unha plataforma distinta (PC, móbil, PDA ou TDT).\nO xogo, no que cada un dos participantes debe procurar adiviñar unha verba acochada tras espazos en branco (é unha nova volta de torca do xogo do aforcado, en realidade), atópase neste intre na súa primeira versión, estando xa a segunda a piques de saír do obradoiro, e esta segunda versión permitirá usar un chat para comentar as palabras co resto dos xogadores, entre outras cousas.


Cales son os efectos do teletrabajo na saúde e como previlos | Consumer\nO sedentarismo e sentimentos de illamento, soidade, tensión e ansiedade xerados polo teletrabajo poden afectar á nosa saúde física e mental\nCo confinamento pensouse que o teletrabajo había vindo para quedar. Ata estamos a piques de que entre en vigor unha nova lei para regulalo. E a pesar de que agora hai máis empregados que teletrabajan coa pandemia, non son moitos máis que antes. Segundo un estudo de Morgan Stanley, os oficinistas españois traballan desde casa 1,8 días por semana, fronte aos 1,1 días que o facían antes de marzo. Se te atopas entre eles, notarás que aforraches en desprazamentos e que gozas dunha maior flexibilidade laboral e de máis oportunidades de traballo e de conciliación familiar, pero tamén hai outras características do teletrabajo que poderían prexudicar a túa saúde a medio e longo prazo. Contámosche cales son eses problemas e como previlos.\nA definición do perfil idóneo do teletrabajador ofrecíaa a Asociación Española de Teletrabajo (AET) en 2001 e recollíaa un ano despois o artigo ‘Teletrabajo e Saúde: un novo reto para a Psicoloxía publicado’ en ‘Papeis do Psicólogo’. Debe ser “unha persoa disciplinada, constante, cunha gran capacidade de adaptación, con aptitude para traballar nun medio de escaso contacto social, sen feedback de compañeiros, con alto autocontrol para organizarse o traballo sen apenas supervisión exterior, coa formación e preparación adecuada á actividade que vai desempeñar, con capacidade para saberse automotivar e non desanimarse, con facilidade na toma de decisións e resolución de problemas (autonomía), con habilidades tecnolóxicas máis aló das necesarias para o seu traballo, capaz de realizar unha boa planificación do seu traballo cumprindo horarios e datas de entrega e con alta autoeficacia”.\n“O desaxuste entre estas características —apuntan as autoras María Bernardina Alonso Fabregat e Eva Cifre Galego— poden levar a unha falta de saúde física e/ou psicolóxica”. E máis agora, por culpa da pandemia, cando non cabe outra opción que o teletrabajo para esquivar os contagios por covid-19.\nProblemas de saúde xerados polo teletrabajo\nNunha recente análise realizada por Manuel Vilches, Carolina Ortiz, Patricia Sánchez e Ana Marfil, membros da sección de Psicoloxía do Traballo do Colexio oficial de Psicoloxía de Andalucía Oriental (COPAO), traballar desde casa leva as seguintes consecuencias:\nadopción dun estilo de vida sedentario.\nproblemas de saúde física. A falta de actividade física favorece ou pode desembocar en problemas de saúde por unha mala alimentación, sobrepeso e problemas cardiovasculares. Hipertensión, diabetes, lumbago, artrite… son outras enfermidades asociadas.\nsíndrome da pataca no escritorio. Ao ter maior accesibilidade á comida en calquera momento do día, realízase un exceso de consumo de nutrientes, moitos deles de alto contido calórico (galletas, bolos ou patacas fritas, entre outros) e, por tanto, innecesarios, que desequilibran o balance gasto-consumo. Este hábito pode agravarse con acougar a ansiedade coa comida.\nproblemas de saúde psicolóxica. Segundo os especialistas de COPAO, aumenta a falta de control nos horarios, a mala adecuación do espazo físico, sentimentos de illamento, soidade, tensión e ansiedade, que se intensifican cunha falta de competencias dixitais en certo tipo de traballadores máis analóxicos, adoitados á presencialidad. Para o Colexio oficial de Psicoloxía da Comunidade Valenciana, en concreto, esta situación pode xerar incomodidade, resistencia á tecnoloxía, inseguridade en canto ás capacidades e produtividade, falta de compromiso, dificultades á hora de conciliar coa familia, etc.\noutros problemas relacionados con grupos poboacionais que xa parten dunha desigualdade, como ocorre coas mulleres. Segundo os expertos, a miúdo, as teletrabajadoras femininas ven incrementadas as súas tarefas, con frecuencia duplicadas, ao sumar as obrigacións laborais e as da contorna doméstica.\nXa estache afectando algún deles? Cigna identificou estes sinais que permiten detectar se o teletrabajo está a comezar a alterar o teu benestar físico e mental:\nDificultade para desconectar das obrigacións laborais.\nAumento involuntario da xornada laboral.\nMaior sensación de illamento.\nMenor rapidez mental e concentración.\nProblemas no descanso nocturno.\nPesadez nas pernas.\nComo previr os problemas de saúde relacionados co teletrabajo\nImaxe: Tony Schnagl\nE para previlos, como contabamos aquí, é importante establecer rutinas, diferenciando días laborables dos do fin de semana, ter un espazo adecuado para traballar en casa (e non lesionarche) e non descoidar a relación cos compañeiros, entre outros consellos. E é que o apoio social é a mellor forma de reducir a ansiedade, a depresión, a soidade e o aburrimento. Pero hai máis recomendacións. Incluímos tamén algunhas do Colexio oficial da Psicoloxía de Madrid e o da Comunitat Valenciana:\n?? Actividade física. Coidarás da túa saúde cardiovascular, pero tamén ten moitos outros beneficios para a saúde. O Instituto Nacional de Seguridade e Saúde no Traballo aconsella non estar sentado máis de 30 minutos seguidos: facer pausas duns dous minutos con actividade física lixeira, como camiñar, e alternar 30 minutos sentado con 30 minutos de pé. Aproveita nas chamadas telefónicas a mantelas de pé ou movéndoche ou programa o teléfono para que lembre dúas veces ao día a importancia de porse de pé, camiñar un par de minutos e volver sentar. Aquí dámosche máis ideas, pero se o prefires, podes estar activo e en forma coas tarefas domésticas.\n?? Non piques entre horas. O mellor consello? O dietista-nutricionista Xullo Basulto adoita comentalo a miúdo: se o tes en casa, acábascho comendo. Entón, o conveniente, aínda que complicado, sería non dispor de produtos ou snacks nada saudables. Os picoteos sans, lixeiros e que non engordan, como a froita fresca, os froitos secos ou os encurtidos, poden axudarche.\n?? Rutinas de autocuidado psicolóxico. Para os psicólogos madrileños é fundamental establecer descansos, coidar os nosos pensamentos e relativizar o negativo. “Dar valor ao que facemos achegaranos seguridade e tranquilidade para teletrabajar”, afirman. Por iso, animan a pór en práctica estes consellos:\nDescansa a miúdo. O cerebro necesítao cada 25 ou 55 minutos, pero tamén os teus ollos (das pantallas) e o resto do corpo. Así potenciarás a túa atención e concentración. Podes aproveitar ese descanso activo para facer exercicios de respiración consciente, estiramentos e relaxación e tamén exercicios para focalizar a atención en algo con perspectiva, cor ou harmonía, como unha xanela, unha planta ou unha foto.\nCoida os teus pensamentos. “Co teletrabajo faise máis necesario ser conscientes do noso discurso interno, porque a falta de estimulación externa e a tensión interna que se vai acumulando favorecen a perda de perspectiva e a aparición de pensamentos e sentimentos negativos”, sosteñen os expertos. Como che falas: con mensaxes descalificadores e negativos como “non acabo” ou “non rendo nada” ou, pola contra, con mensaxes de ánimo e positivos como “imos” ou “xa queda menos!”? Non se rende igual cun discurso que paraliza que cun que axuda a avanzar.\nRelativiza o negativo. Convén realizar exercicios que nos axuden á regulación emocional. Un deles pode ser anotar cada día tres cosas positivas ou tres logros da xornada. Segundo os psicólogos, este sinxelo exercicio permitirache reducir o risco de polarizarte no negativo, relativizar os inconvenientes e pór o foco no avance.\n?? Xestiona a ansiedade e a tensión. Poden aparecer emocións negativas como medo, ira, enfado e tristeza. E máis nestes momentos de pandemia. Por iso, os psicólogos valencianos animan a manter a mente ocupada no que está na nosa man facer para afrontar a incerteza e centrarnos en que solucións e ideas podemos achegar. “Ante as diferentes noticias e feitos diarios adversos, respira e, despois, exponche que está na túa zona de control e que che pode axudar fronte a iso. Mantén a túa atención e esforzo en xerar recursos de afrontamiento. Lembra en situacións parecidas que che serviu a ti e á túa organización para saír adiante, que poderiamos facer hoxe que mañá nos faga estar máis fortes e máis preparados para o horizonte de incerteza”, apuntan.\n?? Relaxa o corpo. O Instituto Nacional de Seguridade e Saúde no Traballo insiste en que practicar deporte e facer cousas que habitualmente che resulten entretidas (pintar, bailar, escoitar música…) axudará a relaxarche e desconectar. Pero, por suposto, non descoides os horarios de soño nin as técnicas de respiración profunda, meditación e relaxación muscular e practica a diario momentos de silencio.\n?? Se aínda así te sentes excedido, pide axuda ou consello profesional.


Los gobiernos españoles contra las libertades | Esculca\nEn moi pouco tempo, o PP xa no poder aprobou tres leis que minguaban substancialmente os dereitos e liberdades cidadás no estado español. A Lei Orgánica 1/2015 que modificaba o Código Penal; a Lei Orgánica 2/2015, pola que de novo se modificaba o Código Penal respecto de delitos de terrorismo; e a Lei Orgánica 4/2015 de Protección da Seguridade Cidadá (Lei Mordaza). Tamén o goberno conservador impulsionou unha reforma da Lei de Axuizamento Criminal que afectaba a dereitos constitucionais. Criticados estes textos lexislativos por ONGs, movementos sociais, a Unión Europea e as Nacións Unidas, o avogado e colaborador de medios independentes Juan García Mollá e o xornalista Pascual Serrano van un punto alén na crítica a estas normas “de marcado carácter represor”, promovidas por un executivo de “indubitábel ideoloxía reaccionaria”. Consideran, de feito, que os ataques ás liberdades foron unha constante por parte dos gobernos españois nas últimas décadas.\nA tese central figura no mesmo título do libro Os gobernos españois contra as liberdades– que Juan García Mollá e Pascual Serrano publicaron recentemente en Akal. O último goberno de Rajoy chegou ao cimo, mais o libro achega contexto ao panorama que se denuncia: os executivos de UCD e do PSOE tamén “foron achegando o seu graocinho de area co obxectivo de perseguir as actitudes cidadás que lles resultaban incómodas”. En febreiro de 2016 referentes intelectuais como Noam Chomsky, Tariq Ali ou Toni Negri rubricaron un manifesto “Polas liberdades civís en España e en Europa”. O Relatorio anual de Amnistía Internacional 2015-2016 constata un grave retroceso das liberdades no Reino de España. Mais o texto de 182 páxinas da colección “A fondo” sitúa o inicio da involución lexislativa moito antes de que Rajoy chegase á Moncloa. Juan García Mollá lembra que a Audiencia Nacional é “o antigo Tribunal de Orde Pública franquista, reconvertido”. Trátase, ademais, dunha instancia xudicial “deseñada para a defensa do actual sistema político”.\nTampouco o libro se constranxe a estripar a lexislación e os seus efectos sobre os dereitos e liberdades. Os autores citan aspectos materiais, como a licitación para a compra dun camión lanza auga para a Policía Nacional Antidisturbios por un orzamento base de 408.000 euros. E en plena crise (decembro de 2013). Na Generalitat de Catalunya, os departamentos de Sanidade e Educación foron os que máis empregados públicos perderon no último quinquenio, en canto os corpos de seguranza (mossos d’esquadra e bombeiros) aumentaron os seus efectivos en persoal. Ademais das leis máis difundidas e rexeitadas na rúa, o texto rastrexa medidas como o réxime disciplinar das Forzas Armadas, presentado polo goberno do PP en maio de 2013. De aí deríva, por exemplo, a sanción ao tenente do Exército de Terra Luís Gonzalo Segura, quen denunciou os “abusos, privilexios e corruptelas da caste militar dominante”. O tenente foi condenado a dous meses de arresto e iniciou unha folga de fame de 22 días.\nLexíslase contra o “inimigo interior”, destaca Pascual Serrano, “sexan sindicalistas, activistas da PAH ou membros do SAT”. “A reforma das normas que regulan a actividade e competencia do Tribunal Constitucional está deseñada para frear o proceso independentista catalán”, acrecenta o autor de “Medios democráticos. Unha revolución pendente na comunicación”. O colaborador de TeleSur, RT, Hispan TV e Radio do Sur, Juan García Mollá, refírese ademais ao “inimigo exterior”, o terrorismo “yihadista” que toma corpo en Al Qaeda e Daesh. Para o combater, modificouse tanto o Código Penal como a Lei de Axuizamento Criminal. Os antecedentes non remiten precisamente a lexislacións “brandas”. García Mollá lembra que a primeira Lei de Seguranza Cidadá, aprobada por un goberno de Felipe González e coñecida como “Lei Corcuera”, xa se justificaba pola necesidade dunha “maior eficacia policial”. Ademais permitía que determinadas actuacións dos axentes “fosen practicadas á marxe da Constitución”. A pesar das declaracións oficiais que negan estes extremos, no libro cítanse exemplos de censura e encerramento de medios de comunicación.\nEn xullo de 1988 o xuíz Garzón decretou a clausura cautelar do diario Egin e a emisora de radio do mesmo grupo. Tamén a detención dos representantes legais da empresa ORAIN, acusados de integración en banda armada. Unha década despois, o Tribunal Supremo declarou nulo o encerramento cautelar. En 2001 Baltasar Garzón ordenou clausúraa da revista “Ardi Beltza”. Juan García Mollá destaca algunhas mudanzas no proceder dos poderes do Estado. “Na actualidade a actividade censora diríxese contra os usuarios das redes sociais”. Mais a este principio xeral acrecenta un matiz substantivo: “Os detidos son sempre de esquerdas, non se coñece ningún caso en que as policías españolas teñan detido militantes de ultradereita que vexen as vítimas”. A restia de exemplos suxire que o fundamento último das leis non é frío, cartesiano e calculador, senón estritamente político. Por iso é polo que unha tuitera chamada Loba Vermella resultase detida e condenada por unhas supostas mensaxes “violentas”, que finalmente, destaca Pascual Serrano, correspondían (nun dos casos) a unha cita de Mario Benedetti. Os autores do libro citan outros exemplos, como o do rapero Pablo Hasél ou o cantante do grupo Def con Dous, César Strawberry.\nCal é o límite? “Deseñáronse leis co fin de ilegalizar un partido político”, responde Juan García Mollá. Foi aprobar a Lei de Partidos o 27 de xuño de 2002 e dous meses despois un auto do xuíz Garzón decretaba a suspensión total das actividades de Batasuna, o encerramento das sedes e páxina Web. Obxecto de aplicación desta lei foi o Partido Comunista de España (Reconstituido), por considerarse probada a súa vinculación ao GRAPO. Con todo, “nunca se instou a ilegalización de partidos xenófobos, racistas e de ultradereita involucrados en delitos moi graves”, sosteñen os autores de Os gobernos españois contra as liberdades. Por exemplo, na mañá do 11 de novembro de 2007 o mozo Carlos Palomino foi asasinado por un militante de ultradereita cando se dirixía a unha manifestación contraria á organizada polas mocidades do partido neonazi, Democracia Nacional. Neste caso as autoridades non estableceron ningunha conexión entre a organización política e o asasinato perpetrado por un dos seus militantes. Doutra banda, a represión estendeuse ao campo do deporte, trátese de pitadas ao himno de España durante unha final da Copa do Rei, a exhibición de bandeiras independentistas nun estadio ou faixas no caso da pena Bukaneros do Raio Vallecano.\nO libro de Serrano e García Mollá detalla os principios xurídicos e a continuación se espraia nos exemplos. En teoría non debería haber maior problema en que un cidadán gravase a actuación dos corpos antidisturbios nunha manifestación, dado que o seu rostro permanece oculto baixo os cascos. Mais a Lei de Seguridade Cidadá tipifica como infracción grave o “uso non autorizado” destas imaxes. Un xornalista, Jaime Alekos, resultou detido mentres cubría un desafiuzamento en Madrid en febreiro de 2015. Juan García Mollá describe outra situación de impunidade, das moitas que compoñen o texto: “Unha reporteira de Tele K, Alicia Armesto, foi citada a xuízo acusada de vexación inxusta a un policía, por difundir unha fotografía na que o axente ría en canto desaloxaban unha familia da vivenda”. Rexe o Estado de Dereito e a seguridade xurídica? “A hemeroteca está repleta de casos en que a policía actuou con total impunidade”, asegura Pascual Serrano. As arremetidas dos axentes contra os veciños que se opuñan ás derribas no barrio valenciano do Cabanyal (abril de 2010). Disparos ao aire para disolver un piquete na empresa EADS CASA en Xetafe (setembro de 2010). Bolas de goma, como as disparadas durante as Marchas da Dignidade en Madrid (marzo de 2014), que provocaron a perda dun ollo e un testículos a dous mozos. Ingreso da policía na Universidade Complutense (marzo de 2014), desaloxo da Praza de Catalunya (maio de 2011)?\nA Lei de Seguranza Cidadá de 2015 pode ser analisada como un entomólogo que disecciona un coleóptero. Desentrañar o articulado, o réxime de sancións e a tipificación das condutas. Con todo, os autores sinalan a esencia política da Lei Mordaza: “Cada unha das sancións está redactada co obxectivo indisimulado de reprimir formas de protesta de colectivos que se opuxeron ás políticas do PP”. Por exemplo, as manifestacións de Rodea o Congreso, como a do 25 de setembro de 2012; ou as concentracións para impedir desafiuzamentos, as accións de Greenpeace no Congreso ou antes as centrais nucleares, ou as acampadas do estilo das realizadas polo 15-M. Multas por protestar, por exercer a prostitución, ao “botellón”, ao porro e á Okupación como movemento político. Todo iso nun estado, o Reino de España, coa taxa de poboación penal máis alta dos países de Europa Occidental (161 presos por cada 100.000 habitantes). E cunha duración media das penas de cárcere moi superior á do resto de países europeos. Ademais, coa modificación do Código Penal, “volta a vella cadea perpetua”, conclúe Juan García Mollá.\n← 9 em cada 10 crianças refugiadas chegam sozinhas a Itália\nMáis de 17 mil persoas multadas no primeiro ano da Lei Mordaza →